«Alaves» segundaning 41-turida «Numansiya»ni 2:0 hisobida yengdi va primera yo‘llanmasini qo‘lga kiritdi. Jamoa mavsum yakuniga 1 tur qolganida turnir jadvalida ikkinchi o‘rindagi «Leganes»ni 3 ochkoga ortda qoldirmoqda. Uchinchi o‘rindagi «Ximnastik Tarragon» esa peshqadamdan 4 ochko kam to‘plagan va endi bu jamoa birinchi o‘ringa ko‘tarila olmaydi. Shu tariqa, «Alaves» 2005/06 yilgi mavsumdan buyon birinchi marta primeraga qaytdi. Ikkinchi yo‘llanma uchun «Leganes» va «Ximnastik Tarragon» o‘rtasida kurash kechadi.